ಅಲೆಕ್ಸಾಂಡರ್ ಸಿನಿಮಾ ನಟ ರಾಕೇಶ್ ಮೇಲೆ ಗುಂಡಾ ವರ್ತನೆ ತೋರಿದ ಪೊಲೀಸರು

ಬೆಂಗಳೂರು: ಸ್ನೇಹಿತನ ಹುಟ್ಟುಹಬ್ಬದ ಪಾರ್ಟಿ ಮುಗಿಸಿ ಮನೆಗೆ ಹಿಂದಿರುಗುತ್ತಿದ್ದ ಅಲೆಕ್ಸಾಂಡರ್ ಚಿತ್ರದ ನಟ ರಾಕೇಶ್ ಮೇಲೆ ಪೊಲೀಸರು ಗೂಂಡಾ ವರ್ತನೆ ತೋರಿದಂತಹ ಘಟನೆ ಬೆಂಗಳೂರಿನ ಮಾಗಡಿ ರಸ್ತೆ ಠಾಣಾ ವ್ಯಾಪ್ತಿಯಲ್ಲಿ ನಡೆದಿದೆ.

ಮಂಗಳವಾರ ತಡರಾತ್ರಿ ರಾಕೇಶ್ ವಿಜಯನಗರದ ಸ್ನೇಹಿತನ ಹುಟ್ಟು ಹಬ್ಬದ ಪಾರ್ಟಿಗೆ ಹೋಗಿದ್ದರು. ಪಾರ್ಟಿ ಮುಗಿಸಿ ಮಾಗಡಿ ರಸ್ತೆಯ ಮನೆಗೆ ಹಿಂದಿರುಗುತ್ತಿದ್ದ ವೇಳೆ ಈ ಘಟನೆ ನಡೆದಿದೆ.

ಆಗಿದ್ದು ಏನು? ನಟ ರಾಕೇಶ್ ಸ್ನೇಹಿತನ ಮನೆಯಿಂದ ಪಾರ್ಟಿ ಮುಗಿಸಿ ಮನೆಗೆ ಹಿಂದಿರುಗುತ್ತಿದ್ದ ವೇಳೆಯಲ್ಲಿ ಗೋಪಾಲಪುರದ ಬಳಿ ಸಿಗರೇಟ್ ಸೇದುತ್ತಾ ನಿಂತಿದ್ದರು. ಈ ವೇಳೆ ನೈಟ್ ಬೀಟ್ ನಲ್ಲಿದ್ದ ಮಾಗಡಿ ರೋಡ್ ಪೊಲೀಸರು ತಡರಾತ್ರಿ ರಾಕೇಶ್ ನಿಂತಿರುವುದನ್ನು ಗಮನಿಸಿದ್ದಾರೆ. ಈ ವೇಳೆ ರಾಕೇಶ್ ಹಾಗೂ ಪೊಲೀಸರ ನಡುವೆ ವಾಗ್ವಾದ ನಡೆದು, ಪೊಲೀಸರು ರಾಕೇಶರನ್ನು ಠಾಣೆಗೆ ಕರೆದೊಯ್ದು ಲಾಠಿಯಿಂದ ಮನಬಂದಂತೆ ಹೊಡೆದಿದ್ದಾರೆ. ಇದರಿಂದಾಗಿ ರಾಕೇಶ್ ಎಡಗಾಲಿನ ತೊಡೆಯ ಭಾಗ ಸಂಪೂರ್ಣವಾಗಿ ರಕ್ತಹೆಪ್ಪುಗಟ್ಟಿದ್ದು ನಡೆದಾಡಲೂ ಕಷ್ಟ ಪಡುವ ಪರಿಸ್ಥಿತಿ ತಲುಪಿದ್ದಾರೆ.

ಪೊಲೀಸರು ನಡೆಸಿದ ದೌರ್ಜನ್ಯದಿಂದ ಮಾನಸಿಕವಾಗಿ ಜರ್ಜರಿತರಾಗಿರುವ ರಾಕೇಶ್, ಇದೀಗ ಪಶ್ಚಿಮ ವಿಭಾಗದ ಡಿಸಿಪಿ ಅನುಚೇತ್ ರ ಬಳಿ ತಮಗದ ಕೆಟ್ಟ ಅನುಭವದ ಕುರಿತು ದೂರು ಕೊಟ್ಟಿದ್ದಾರೆ.